Eduard Pütsep

Eduard Pütsep (est. Eduard Pütsep , ) — Eston əsilli Yunan-Roma güləşçisi. Rusiya İmperiyasını təmsil edib. 1924-cü ildə Parisdə keçirilmiş yay Olimpiya oyunlarının çempionu olub. Dünya və Avropa çempionatlarının medalçısı olub.

 Karyerası 

 Güləşci kimi 
Eduardın güləş karyerasına başlaması Birinci Dünya müharibəsi dövrünə təsadüf edir. Eduard Pütsep ilk uğurunu 1917-ci ilin fevralında Peterburqda keçirilən güləş və gir oynadanlar arasında 1-ci Rusiya çempionatında qazanır. Güləşçi bu turnirdə 3-cü yeri tutur.

Antverpendə baş tutmuş 1920-ci ilin Yay Olimpiya Oyunlarında iştirak edən güləşçi, burada yüngul çəki dərəcəsində yarışır. Eduardın turnirdə ilk rəqibi Belçikalı Henri Dieri olur və Eduard ona qalib gəlir. Pütsepin növbəti rəqibi isə Norveçli Vilhelm Olsen olur. Norveç güləşçisinə qalib gələn Pütsep dörddəbir finala vəisqə qazanır və burada Çexoslovakiya təmsilçisi Josef Beranek ilə qarşılaşır. Çexoslovakiya təmsilçisini məğlub etdikdən sonra yarım finala yüksələn güləşçi burada Finlandiyanı təmsil edən Haiki Kakkonenə məğlub olur. Nəticədə 21 güləşcinin qatıldığı Olimpiya oyunlarında Estoniyalı güləşçi Belçikalı Sander Bouman ilə 4–5 yerləri bölüşür.https://web.archive.org/web/20200417153825/https://www.sports-reference.com/olympics/athletes/pu/eduard-putsep-1.html

1921-ci ildə güləşçi Dünya çempionatında 4-cü yeri tutur. 1922-ci ildə isə finalda Fridtjof Svenssona məğlub olaraq ikinci yeri tutur. Güləşci 1923-cü ildə Baltik Çempionatında iştirak edir və qalib gəlir.

1924-cü ildə Parisdə keçirilmiş Yay Olimpiya oyunlarında güləşçi 58 kiloqramda mübarizə aparır. Finalda İsveçli rəqibi Siegfryed Hanssona qalib gələrək Olimpiya oyunlarının qızıl medalını qazanır.https://web.archive.org/web/20200417153825/https://www.sports-reference.com/olympics/athletes/pu/eduard-putsep-1.html
RəqibÖlkəNəticəSonluqPyerre SlokBelçikaQələbəParterVäinö IkonenFinlandiyaQələbəXallarlaAntonin SkopovyÇexiyaQələbəXallarlaAnselm AhlforsFinlandiyaQələbəParterArmand MagyarMacarıstanQələbəXallarlaSiegfried HanssonİsveçQələbəXallarla
Güləşci 1927-ci ildə ikinci dəfə Avropa çempionu olur.

Amsterdamda 1928-ci ildə təşkil olunmuş Yay Olimpiya oyunlarında həm yunan-roma güləşi həm də sərbəst güləşdə yarışır. Yunan-Roma güləşində 6-cı yeri tutur. Sərbəst güləşdə isə ilk göruşdə Britaniyalı Harold Angusa məğlub olaraq mübarizəni dayandırır. Güləşci karyerasını 1933-cü ilə kimi davam etdirir.

 Məşqçi kimi 
Güləşci karyerasını bitirdikdən sonra məşqçi kimi çalışır. Latviyanın güləş komandasına rəhbərlik edir. Almaniyanın Berlin şəhərində keçirilmiş 1936-cı il Yay Olimpiya Oyunlarında, güləş üzrə Latviya Milli komandasının baş məşqçisi olur. İkinci Dünya Müharibəsindən sonra Finlandiyaya köçur və orada məşqçilik fəaliyyətini davam etdirir. 1960-cı ildə Finlandiyada vəfat edir.

 Xatirəsi 
1977-ci ildən başlayaraq Estoniyanın Võru şəhərində idmançının xatirəsini əbədiləşdirmək üçun güləş turniri keçirilir.

 İstinadlar 

Kateqoriya:Olimpiya qızıl medalına sahib Estoniya idmançıları
Kateqoriya:Olimpiya medallı güləşçilər
Kateqoriya:1924 Yay Olimpiya Oyunları çempionları
Kateqoriya:Güləş üzrə Avropa Çempionatının medalçıları
Kateqoriya:Güləş üzrə Dünya Çempionatının medalçıları
Kateqoriya:Güləş üzrə olimpiya çempionları